**ΑΝΑΚΟΙΝΩΣΗ**

**ΔΙΑΔΙΚΑΣΙΑ ΣΥΜΜΕΤΟΧΗΣ ΤΩΝ ΦΟΙΤΗΤΩΝ ΣΤΙΣ ΕΞΕΤΑΣΕΙΣ ΕΑΡΙΝΟΥ ΕΞΑΜΗΝΟΥ 2019-2020**

Όπως ορίζεται στον Οδικό Χάρτη διεξαγωγής των εξ αποστάσεως εξετάσεων εαρινού εξαμήνου 2019-2020 στο πλαίσιο Εφαρμογής των αποφάσεων της υπ’ αριθ. 167/21.5.2020 συνεδρίασης της Συγκλήτου, (ο οποίος έχει ήδη αναρτηθεί στο site του Τμήματος - (<https://www.mead.upatras.gr/exams/>), οι φοιτητές για να δικαιούνται να συμμετάσχουν στις εξετάσεις εαρινού εξαμήνου 2019-2020 θα πρέπει:

α) Να έχουν **ήδη** δηλώσει τα μαθήματα που οφείλουν μέσω της Ηλεκτρονικής Γραμματείας.

β) Να ενεργοποιήσουν τον ιδρυματικό λογαριασμό του email τους και να κάνουν την ηλεκτρονική Αίτηση - Δήλωσή τους για συμμετοχή στις εξ αποστάσεως εξετάσεις εαρινού εξαμήνου 2019 - 2020 στην πλατφόρμα του [**https://exams.eclass.upatras.gr/modules/auth/registration.php**](https://exams.eclass.upatras.gr/modules/auth/registration.php%2A).

γ) Να εγγραφούν στα μαθήματα του Τμήματός τους στα οποία επιθυμούν να εξεταστούν στην πλατφόρμα [**exams.eclass.upatras.gr**](http://exams.eclass.upatras.gr/), το **αργότερο έως και την Παρασκευή 12 Ιουνίου 2020**.

**ΠΡΟΣΟΧΗ!** Η εγγραφή είναι υποχρεωτική για τη συμμετοχή στις εξετάσεις, και πρέπει να γίνει **αποκλειστικά και μόνο** με το email που έχουν οι φοιτητές από το Πανεπιστήμιο Πατρών και είναι της μορφής ΧΧΧΧ@upnet.gr.

δ) Να ανατρέξουν και να ενημερωθούν για τις οδηγίες, ώστε να έχουν λάβει γνώση για τη μέθοδο και τα μέσα της εξ αποστάσεως εξέτασης από τους διδάσκοντες του μαθήματος.

Για τη συμμετοχή τους στις εξετάσεις οι φοιτητές θα πρέπει να μεριμνήσουν για τα ακόλουθα:

1. Να διαθέτουν τον απαιτούμενο εξοπλισμό και τα απαραίτητα τεχνικά μέσα (π.χ. σταθερό ή φορητό Η/Υ, κάμερα, μικρόφωνο, κλπ.) και να έχουν ελέγξει τη σωστή λειτουργία του κατά τον χρόνο της κάθε εξέτασης.
2. Να εξασφαλίσουν τη λειτουργικότητα της σύνδεσής τους στο Skype for Business και στο MS Teams με τον ιδρυματικό τους λογαριασμό.
3. Να έχουν σύνδεση στο διαδίκτυο την ημέρα και ώρα της κάθε εξέτασης.

Σε εξαιρετικές περιπτώσεις διαπιστωμένης αδυναμίας πρόσβασης στα διαθέσιμα ψηφιακά μέσα εξ αποστάσεως εξέτασης για μεμονωμένες περιπτώσεις φοιτητών και μόνον, λαμβάνεται μέριμνα με ευθύνη του οικείου διδάσκοντος και Προέδρου του Τμήματος, για την αντιμετώπιση του θέματος.

Από τη Γραμματεία

9 Ιουνίου 2020